
    Predslov


    Štyri doby japonskej prózy


    Nebešťanka, bohyňa, ukrutníčka, múza daždivého ostrova... Tieto štyri typy záhadnej ženy predstavujeme vštyroch japonských prózach reprezentujúcich štyri doby japonskej literatúry atri doby japonského jazyka. Sú to diela od týchto autorov:


    1. Anonym, po r. 900 (možno Ki-no Curajuki)


    2. Anonym, okolo r. 1640


    3. Sakaguči Ango, 1947


    4. Kido Saburó, 2000


    Niekedy po roku 900vzniklo najstaršie dielo japonsky písanej prózy, Rozprávanie oZberačovi bambusu. Druhou dobou je rozmedzie japonského stredoveku anovoveku, keď vznikol pozoruhodný rukopis Knižočka okabuki. Medzinárodne tento málo známy rukopis zhodnotil Ivan Rumánek abádateľsky ho predstavil vo svojich odborných publikáciách. Žánrovo stojí na pomedzí literatúry, rozprávačstva, poézie, drámy ahudby, pretože jeho súčasťou sú aj pasáže, pravdepodobne predstavujúce piesne sprevádzané na javisku tancom ascénkami areprezentujúce prvotnú formu obľúbeného klasického divadla kabuki. Tretiu dobu, poznamenanú povojnovým rozčarovaním, predstavuje zástupca tzv. degenerativizmu Pod rozkvitnutými korunami vlese sakúr, netradične pracujúci stradičným, výsostne japonským, motívom sakurových kvetov. Štvrtú dobu – miléniovú súčasnosť – ilustruje novela Príbeh cirkusu, čo prišiel na daždivý ostrov, zasahujúca do fantasy adystopie.


    Na posledných dvoch dielach je navyše zaujímavé aj to, že predstavujú pozoruhodné premostenie medzi kultúrou japonskou aslovenskou. Otom sa čitateľ bližšie dozvie vdoslove.


    O diachronickom prekladaní z„japončín“


    Táto knižka predstavuje púť naprieč storočiami jednej znajbohatších literatúr sveta. Jej bohatosť vyplýva ztoho, že odkedy Japonci prijali čínske písmo, vspisbe sa doslova „našli“: upravili si čínske znaky pre svoj jazyk, atak položili základ pre rozvoj domácej literatúry, ktorá sa od tých dôb (okolo r. 900n. l.) teší neprerušenej veľkej obľube.


    Práve vtejto skutočnosti možno vidieť jeden zpodstatných rozdielov medzi slovenskou ajaponskou kultúrou. Japonská literatúra je len o150rokov staršia než počiatky literatúry unás, čo nie je až taký veľký rozdiel vzhľadom na také prastaré arozkošatené literárne tradície, ako sú čínska, grécka či indická. VJaponsku aj na Slovensku sa spisba začína vcudzích jazykoch – vJaponsku včínštine, unás vstaroslovienčine, južnoslovanskom nárečí makedónskej Thessaloníky (Solúna). Roku 712vzniká vJaponsku prvé domáce literárne dielo – čínsky písaná kronika Kodžiki, aodvtedy sa už literárne hemženie na ďalekých ostrovoch nezastavilo. Nám literatúru priniesli ako na podnose – už vytvorenú, preloženú zgréčtiny – solúnski bratia Methodios aKonstantinos, ktorí prišli na Veľkú Moravu asi r. 864. Literatúra sa potom unás sľubne rozvíjala, južnoslovanská staroslovienčina sa úspešne obohacovala oprvky nášho tunajšieho nárečia, ako otom svedčia[1] zachované staroslovienske pamiatky. Nie je ťažké si predstaviť, že takáto situácia mohla viesť kzrodu literárnej „staroslovenčiny“. Naša literatúra by bola mohla patriť knajstarším literatúram stredovekej Európy. Žiaľ, po smrti biskupa Methodia kráľ Svätopluk vyhnal jeho žiakov zVeľkej Moravy asľubným počiatkom našej literatúry tak doslova podťal korene. Slovákom však vnasledujúcom takmer-tisícročí ich vlastná literatúra akoby ani nechýbala, až osvietenstvo na konci 18. storočia prinieslo prvé pokusy použiť vliteratúre aj náš domáci jazyk.


    V presnom protiklade ktomu stoja Japonci, ktorí vždy nielen radi čítali, ale aj radi písali. Po prispôsobení čínskych znakov na svoj jazyk si vzápätí vytvorili bohatú literatúru atá sa stala akoby únikom zo zošnúrovanej sociálnej reality, zväzujúcej jedinca množstvom spoločenských ohľadov, záväzkov aväzieb: literatúra poskytla Japoncovi – slobodu. Maximálnu slobodu na vyjadrenie najskrytejších pocitov, ako aj príležitosť na rozmanité rafinované štylizácie. Zahaľovanie arozkrývanie patria khrám, ktoré literatúra umožňuje ľuďom všade na svete, ale Japonci ich doviedli do dokonalosti. Vytvorili zliteratúry paralelnú realitu, doslova akúsi „virtualitu“ už tisíc rokov pred počítačmi, dostatočne odlúčenú od reálneho „vonkajšieho“ sveta, aby mohla srdcu aduši poskytovať absolútnu voľnosť arozmach, ale pritom so životnou realitou nerozlučne spätú. Túto rovinu virtuality ilustrujú aj diela vybrané do našej publikácie.


    Pri starých literárnych jazykoch ako japončina vyvstáva prekladateľský problém, ktorý sa vprekladateľskej praxi na Slovensku veľmi nerieši, pretože sa považuje za okrajový – otázka, ako (a či vôbec) vystihnúť časovú hĺbku diela, jeho starobylosť, špeciálnymi jazykovými prekladateľskými prostriedkami. Možnosti spisovnej slovenčiny sú totiž vtomto ohľade pramalé: je to mladý, moderný jazyk, pri ktorom nie sme zvyknutí na hlbšie diachrónne vrstvy, auž aj Kukučín nám pripadá „zastaraný“ (a pomaly by sme ho chceli „prekladať“ do modernejšej slovenčiny...). Tento postoj khistórii jazyka osobne nepokladám za správny. Veľké národy so starými literárnymi tradíciami sú zvyknuté na rozličné časové vrstvy svojej literatúry ačítanie starších klasikov sa tam považuje za súčasť vzdelania. Spomeňme len takého Shakespeara: aj keď je jeho jazyk pre súčasného anglofóna ťažko zrozumiteľný – je kdesi na polceste medzi staroangličtinou amodernou angličtinou –, školstvo vanglofónnych krajinách podporuje štúdium týchto textov vpôvodnom jazyku, čo vedie kjeho dobrému porozumeniu, namiesto toho, aby Shakespeara prekladali do modernej angličtiny. Dokonca sa vposledných dekádach experimentuje aj sdobovou alžbetínskou výslovnosťou, od dnešných anglických akcentov, pochopiteľne, značne vzdialenou. Iný postoj ksvojej – nepomerne staršej – klasike majú Gréci: napokon, ktorý druhý moderný jazyk má staršiu literatúru (možno okrem čínštiny)? Grécka mládež na strednej škole číta Homéra vorigináli, aj keď teda vmodernej výslovnosti (napr. Homéros čítajú ako [omíros]). Na druhej strane my Slováci by sme modernizovali aj diela napísané okolo r. 1800, pretože nie sme zvyknutí na to, že slovenčina môže byť aj staršia než tá dnešná moderná.


    Tento postoj „ignorancie staršosti“, prevládajúci vnašej spoločnosti, nedostatočne si vedomej svojich koreňov, spôsobuje veľkú výzvu prekladateľovi, ktorý prevádza do slovenčiny starobylé literárne skvosty achcel by ich starobylosť vyjadriť aj jazykom prekladu. Atobôž pre účely publikácie ako táto, kde sú vedľa seba diela zo vzájomne značne rozličných dôb. Jazyk prekladu Zberača bambusu – najstaršej beletristickej prózy – by mal odrážať starobylosť originálu aodlišovať ho od textov mladších ocelé storočia, ahlavne teda od textov súčasnej literatúry.


    Moderná štandardná slovenčina teda, ako som už naznačil, poskytuje len obmedzenú škálu prostriedkov, ktorými je možné vyjadriť starobylosť. Chýba nám súvislá archaizujúca vrstva jazyka, akú má napr. už len taká čeština (v pendantoch ako „říkám – dím“, „hezký – lepý“), t. j. výrazivo, ktoré je síce archaizujúce, ale je súčasťou registrov vrámci moderného jazyka. Iste, je možné aj starobylý text prekladať bežným moderným štandardným jazykom; veľa zoriginálu sa tým však stráca ačitateľ je ochudobnený omožnosť zažiť, pocítiť túto starobylosť nielen vreáliách, námete či literárnom štýle, ale aj vsamotnom jazyku.


    Z týchto dôvodov som sa takúto archaizujúcu vrstvu pokúsil načrtnúť, hlavne vZberačovi bambusu atiež vosedem storočí mladšej Knižočke okabuki. Som si vedomý, že tieto archaizujúce prvky môžu pôsobiť na „nepripraveného“ čitateľa rušivo či vyvolať rozpačitý úsmev, pevne však verím, že čitateľ časom pochopí azačne si tú archaickosť užívať rovnakým spôsobom, ako som sa ja pasoval sranou klasickou japončinou, a– napokon – ako si archaickosť diela môže užívať Japonec, čítajúci si ho vheianskom origináli. Možno som vtomto svojom úsilí ojedinelý, bol by som však rád, keby tento experiment bol jednou zprvých lastovičiek vytvárania tejto vrstvy vslovenčine, umožňujúcej „diachronický preklad“.


    Ide tu oistú obmenu klasického prekladateľského diapazónu „exotizácia versus naturalizácia“, vktorom sa moje riešenia blížia skôr exotizačnému prístupu. Exotizácia pritom, samozrejme, vžiadnom prípade neznamená „doslovnosť“; napokon, pri japončine hádam v95percentách doslovnosť ani nie je možná – ani pri súčasnom jazyku, tobôž vjeho starších vrstvách. Prekladanie zjapončiny znamená permanentné parafrázovanie, keďže na jednotlivé slová originálu sa málokedy dá priamo spoliehať anemôžete sa ich pridŕžať ako záchytných bodov vety, pretože tak veľmi odlišné je naše ajaponské vyjadrovanie.


    V špecifickom prípade klasickej japončiny sa niekedy pokúšam oprístup vzmysle „ako by to tá starojaponská postava asi povedala, keby hovorila po slovensky, ale žila si vo svojej japonskej dobe pred tisíc rokmi“. Slovenčina tým automaticky naberá vlastnosti, ktoré vnašom domácom stredoeurópskom prostredí nikdy nemohla nadobudnúť. Stýmto experimentálnym prístupom však narábam veľmi opatrne, ako keď prisáľame príliš slanou soľou.


    Zato oveľa systematickejšie sa usilujem oprenos japonskej spoločenskej hierarchie odrážajúcej jazykovo vyjadrovanú zdvorilosť. Hoci my Slováci sme zvyknutí, že postavy rozprávok či starobylých príbehov si prosto tykajú, vstarojaponskom prostredí nie je nič také prípustné, pretože spoločenské vzťahy tam boli veľmi prepracované už od prvých doložiteľných čias ajasne sa odrážajú aj vjazyku najstarších pamiatok. Preto sa tykanie objaví naozaj len zriedkavo, ato hlavne vbásňach, kde sa spoločenská hierarchia náročky nivelizuje ako špecifický básnický prístup. Na opačnom konci zdvorilostnej škály stojí Cisár, ku ktorému – ako zosobneniu božstva na Zemi – sa viaže zvláštna hyper-úctivá vrstva jazyka vrátane slovies nepoužívaných voči nijakej inej osobe len voči panovníkovi abožstvám, ako aj rozmanitá bohatá titulatúra, napr. nepriame („tabu“) označenie Cisára ako Sväté Brány apod. Ako istú náhradu extrémne úctivých cisársko-božských výrazov tvorivo využívam prostriedok, ktorý poskytuje práve náš pravopis – použitie veľkého písmena (čo zasa neumožňuje písmo japonské). Na druhej strane zachovávam ako exotizmus skromnostné zámeno 1. osoby jednotného čísla „táto osoba“.


    Usilujem sa maximálne rešpektovať aj ďalšiu špecifickosť japončiny, ato vágnosť. Japonci sa aj vsúčasnosti vyjadrujú často vágne, nejednoznačne (hoci viných prípadoch zasa vedia byť oveľa presnejší ajednoznačnejší než my). Vágnosť stúpa stým, ako ustupujeme do hĺbky dejín. Apri najstarších literárnych dielach si často ani japonskí odborníci nie sú istí, čo sa vniektorých konkrétnych pasážach presne myslí. Tu sa kúmyselnej vágnosti pridáva vágnosť spôsobená jazykovým neporozumením. Ktomu pristupujú aj príležitostné nejasnosti zapríčinené možno chybou odpisovača konkrétneho zachovaného rukopisu. Samozrejme, že pri preklade treba nezorientovanému čitateľovi napomôcť znížením vágnosti aposkytnúť trošku konkrétnejšiu alternatívu, ale vniektorých prípadoch by porušenie vágnosti priamo nabúravalo autorský zámer či charakter textu, atak sa snažím túto vágnosť zachovať aj vpreklade, čo môže niekedy pôsobiť až frustrujúco – ale slobodu vágnosti treba do únosnej miery rešpektovať, hlavne pokiaľ je tak integrálnou súčasťou vyjadrovania, ako sme toho svedkami vklasickej japončine. Čitateľovi je tým ponechaná sloboda interpretácie.


    V preklade poézie, ktorá bývala bohato zastúpená aj vpróze, zachovávam predovšetkým jej metrum, ktorým je sylabizmus (slabičný rytmus založený na striedaní kratších adlhších veršov spočtom slabík 5a7): dodržiavam ho preto, že je najnápadnejšou formálnou akustickou črtou klasickej japonskej poézie. Rovnako sa snažím do slovenčiny preniesť aj špecificky japonské básnické figúry (trópy) ako kakekotoba (prekrytie slov založené na homonymii), uta-makura (poeticky použité toponymá) či makura-kotoba (vlastne druh ustáleného prívlastku – „epitheton constans“).


    Žijeme vdobe „dynamiky“, či skôr – priznajme si – chaotickej hektiky. Je to doba, vktorej sa preklad považuje za akúsi slúžtičku, ktorá má látku čitateľovi „predžuť“ aumožniť mu potom čo najhladšie strávenie cudzieho literárneho textu. Existuje však aj prístup opačný – poskytnúť čitateľovi výzvu – vystaviť ho čo najširšej škále vlastností originálu bez toho, aby musel prácne adlhodobo študovať zložitý jazyk originálu, aumožniť mu tak vnímať nielen obsahovú stránku, ale aj čo možno najviac formálnych špecifík originálu, ktorý je vtomto prípade tak veľmi vzdialený zemepisne ičasovo. Osprostredkovanie tohto účinku som sa pokúšal vo svojich prekladoch klasickej japonskej poézie (Kvety srdca, Bratislava: Petrus 2004), klasickej drámy (Japonská dráma nó – žáner vo vývoji, Bratislava: Veda 2010) apokúšam sa oto aj vpreklade starobylej japonskej prózy vtejto publikácii. Toľko na vysvetlenie mojej motivácie. Dúfam, že moja metóda „diachronického prekladu“ bude dávať čitateľovi zmysel aposkytne mu kulturologicko-literárnovedný vhľad azriedkavý umelecký pôžitok.


    


    Ivan R. V. Rumánek

  



I. Anonym (možno Ki-no Curajuki): Rozprávanie oZberačovi bambusu

Kedysi dávno žil starý muž prezývaný Zberač bambusu. Vhúštinách hôr zbieral bambus avšeličo zneho vyrábal. Volali ho Sakaki-no Mijacuko, čiže Služobník zo Sakaki[2].

Jedného dňa sa stalo, že medzi bambusmi bol jeden, ktorý prispodu svietil. Bolo to čudesné, akeď podišiel bližšie, zistil, že to svieti zvnútra – zdutiny bambusového kmeňa. Tak sa pozrel lepšie, auvidel dnu sedieť rozkošného človiečika, veľkosťou tak na tri palce.

Starček riekol: „Ráno čo ráno, večer čo večer, si prezerám bambus, apráve vňom som ťa našiel. Zdá sa, že namiesto košíkov dnes mám zneho dieťatko[3].“ Vzal ho do rúk apriniesol domov. Dal ho žene do opatery.

Niet nič milšieho než ono. Apretože je ešte malé, opatrujú ho vkošíku.

Starý Zberač bambusu pri zberaní bambusu našiel dieťatko apotom pri ďalšom zberaní bambusu nachádzal veľmi často bambus, kde vkaždom jeho článku predelenom priečkou bolo zlato. Takto starček pomaly zbohatol.

O dieťatko sa starali aono nevídane rýchlo vyrástlo. Uplynuli len zo tri mesiace auž zneho bolo veľké dievča, takže mu slávnostne vyčesali vlasy aobliekli rúcho dospelých diev. Chránili ju ako oko vhlave, nepúšťali ju ani spoza závesov. Takej krásy ako ona nebolo na svete vídať ažiaril ňou celý dom tak, že vňom ani tmavého miestočka nebolo. Keď mal starček zlú náladu alebo ho niečo trápilo, stačilo sa mu pozrieť na dievčatko atrápenia boli preč. Aj každý hnev ho prešiel.

Starček ešte dlho zbieral bambus, stal sa teda zneho boháč. Keď bolo dievčatko veľké, zavolali Imbe-no Akitu zMimurodo, aby jej udelil meno. Akita jej dal meno Najotake-no Kaguja-hime – panna Kaguja Pôvab bambusu. Tri dni sa veselili. Jedli, pili, tancovali. Mužov pozvali bez rozdielu azábava to bola skvelá.





Muži tohto sveta, vznešení či obyčajní, chceli za každú cenu získať, poznať túto pannu Kaguju, akeď sa onej dopočuli, nemali pokoja. Vnoci nemohli pokojne spávať, atak sa za tmy prikrádali kdomu, kplotu ikbráne, avnádeji, že sa im podarí uzrieť to, čo ani domáce služobníctvo nemohlo len tak ľahko vidieť, škárami „vhľadievali“ dnu: to preto sa odvtedy vraví chodiť na vohľady.

Pričupili sa tak, že ani šumu nebolo počuť aani nebolo vidno, že by tam niekto bol. Hovorili domácim, aby im dovolili aspoň na slovíčko, ale tí si to nevšímali. Bolo veľa pánov, čo sa odtiaľ ani nepohli, prebdeli tam celé noci aprečkali celé dni. Čo menej vytrvalí, si riekli „nemá to význam, je to na nič“ aprestali chodiť.

Boli piati, vraj veľkí milovníci azáletníci, čo na ňu neprestávali myslieť aprichádzali dňom inocou, ato princ Išicukuri, princ Kuramoči, minister sprava Abe-no Mimuradži, veľký radca Ótomo-no Mijuki aprostredný radca Isonokami-no Marotari. Naháňali sa za mnohou, oktorej počuli, že má čo ilen trochu peknú tvár, atak túžili aj po panne Kaguji. Nejedli, len na ňu mysleli, ponevierali sa okolo jej domu, ale nebolo im to nič platné. Písali listy – nijaká odpoveď. Písali srdcervúce básne – nič ztoho. Ale ani to ich neodradilo, ači vzime snežilo amrzlo, či vlete bili blesky, neohrozene prichádzali. Niekedy si zavolali Zberača bambusu, klaňali sa, modlikali: „Daj mi svoju dcéru!“, ale on im hovoril: „Nie je to moje vlastné dieťa, mojej vôli sa nepodvolí.“ Atak plynuli dni, mesiace.

Keď to trvalo dlho, vrátili sa domov, dumali, modlili sa, vyslovovali túžby. Nemohli prestať smútiť. Hovorili si: „Žeby ju nakoniec predsa len niekto nedostal?!“ anestrácali nádej. So svojimi túžbami sa vôbec netajili – naschvál chodili adávali ich na odiv.

Keď to deduško zistil, riekol panne Kaguji:

„Dieťa moje, vraví sa, že si buddhovským prevtelením, veď je to neobvyklá vec, že si nám takto vyrástla. Tvoj deduško ti chce niečo povedať, budeš ma počúvať?“

„Akože by som nepočúvala všetko, čo mi poviete?“ vetí mu panna Kaguja. „Nie je mi nič známe, že by som bola prevtelenou bytosťou. Amojimi rodičmi ste predsa vy!“

„Mám radosť, že tak hovoríš,“ deduško jej na to, „ale pozri sa: deduško už prekročil sedemdesiat rokov. Nevieš či-dnes-či-zajtra... Ľudia tohto sveta sa spolu spájajú, muž so ženou, žena smužom. Dvere domu sú potom širšie aj pre ľudí, aj pre šťastie. Prečo na také niečo nepomýšľaš?“

Panna Kaguja povedala: „Prečo by som to mala robiť?“

„Aj ak by si bola prevtelením, máš telo ženy. Kým deduško žije, môžeme ostať aj takto. Ale títo páni už mesiace aroky chodia ahovoria otom istom. Rozmysli si, rozhodni sa ajedného znich si vezmi,“ riekol, apanna Kaguja na to:

„Aj keby nešlo opeknú tvár, lenže ja nepoznám ani ich úmysly. Akeby som urobila niečo ľahkovážne, neskôr to môžem horko oľutovať, len toho sa bojím. Aj keď sú to urodzení páni, ťažko mi je jedného znich si vybrať, keď nevidím do ich srdca,“ riekla.

Starec jej na to: „Hovoríš mi zduše, veru tak. Ačo myslíš, aké by vlastne mal mať srdce človek, ktorého si vezmeš? Veď sú to takí skvelí páni!“

Panna Kaguja riekla: „Či hovorím, že chcem bohvieaký cit? Aspoň máličko ho chcem. Ich city sú rovnaké. Ako mám vedieť, uktorého je cit menší či väčší? Kto ztých piatich mi prinesie to, čo si zaželám, to bude znamenať, že jeho city prevyšujú, atomu budem ženou. Toľko teda odkáž tým pánom, čo sem chodia,“ riekla.

„Dobre,“ súhlasil.

Deň plynul za dňom vdlhom rade. Hrali na flaute či spievali pieseň, preberali na strunách alebo trepotali vejárom. Vtedy deduško vyšiel apovedal:

„Nedá sa ani vypovedať, aká je to česť, že ste na tomto nepeknom mieste vytrvali za toľké mesiace, roky. Apreto som jej aj povedal: ‚Na deduškov život sa nespoliehaj, nevieš či-dnes-či-zajtra, arozhodni sa pre jedného spomedzi týchto pánov.‘ Aona mi na to: ‚Nikto umňa nie je ani vyššie ani nižšie, aja chcem vedieť, aké sú ich city, ato rozhodne otom, koho si vezmem.‘ Adobre je tak. Nikto sa nebude môcť ponosovať.”

A všetci piati povedali: „Dobre je tak“, atak deduško vošiel dnu apovedal jej otom.

Panna Kaguja riekla: „Pre cisárskeho syna Išicukuriho – „Kamenára“ bude svätá žiariaca Buddhova Kamenná miska. Tú nech mi prinesie.“

A ďalej riekla: „Pre cisárskeho syna Kuramočiho zasa vrch Pchenglaj vo východných diaľavách.[4] Tam rastie strom, čo má korene zo striebra, výhonky zo zlata aovocie zbielych klenotov. Mohol by mi zneho odtrhnúť jednu halúzku.“

A tiež riekla: „A ďalší nech mi zďalekej Číny prinesie plášť zohnivej myši.

Pre vyššieho radcu Ótoma bude klenot zdračieho hrdla, ktorý žiari pätoro farbami. Ten nech mi prinesie.

A stredný radca Isonokami nech mi prinesie jednu zoných kojasu-no kai – „ľahkodetných” mušlí, aké sa vraj vyskytujú ulastovičiek auľahčujú narodenie dieťaťa.“

Starec vraví: „To sú ale ťažké úlohy! Veď sú to veci, akých ani unás niet! Akože im mám povedať otakých ťažkých úlohách?“

Panna Kaguja hovorí: „Ale akýchže ťažkých?“ astarec na to: „Nuž čo, odkážem im to teda,“ avyšiel pred dom.

„Tak veru. Prineste tie veci, oakých ste práve počuli,“ riekol, akeď to tí cisárski synovia avysokí šľachtici počuli, riekli:

„To mohla rovno povedať,Už sem nechodievajte‘...“ avšetci namrzene odišli.

Buddhova svätá Kammenná miska avznešený cisársky syn Išicukuri „Kamenár“

Vznešený cisársky princ predsa len cítil, že nemôže bez nej žiť, apovedal si: „Vari by som to nepriniesol, aj keď je to až zIndie?“

Ale bol to predvídavý človek arozmýšľal: „Lenže aj keď prejdem stotisíc myriad míľ, čo ak nebudem môcť získať misku, ktorá vIndii nemá páru?“ Oznámil teda do domu panny Kaguje, že sa vydáva hľadať indickú kamennú misku.

No aotri roky nato vzal vhorskom kláštore vokrese Tóči vkrajine Jamato[5] čiernym tušom zafarbenú misku spred sochy ctihodného Buddhu. Vložil ju do brokátového vrecúška, ozdobil umelou kvitnúcou halúzkou, ako sa patrí na vzácne dary, apobral sa do domu panny Kaguje. Tam jej ju ukázal.

Panna Kaguja si dar neveriacky prekvapene prezerala. Vmiske našla list. Otvorila ho ačítala:

vrchmi, morami morila púť mi srdce nekonečnými slzam iskapreteká naskutku krvavými[6]

Panna Kaguja sa prizerala, či miska naozaj svieti. Nevidela však svetielka ani čo svätojánska muška vydá. Odpovedala mu teda veršami:

veď aspoň ligot tej spadnutej rosy by mala zachovať! načože si ju hľadal kdesi na Tmavom vŕšku?

Zahodiac misku pri bráne, zložil na tú pieseň odpoveď:

hádam sa sBielym vrchom stretla, apreto svetlo stratila, aj keď misku zahodíš ešte žiadúcejšia je!

a poslal jej ju.

Panna Kaguja mu na to neodpovedala. Keďže už nedostal nijakú správu, nevediac, čo viac povedať, odišiel domov.

A podľa toho, čo povedal, keď zahodil misku, sa potom na drzé veci hovorilo „Zahodí misku – čiže hanbu“.[7]

Drahokamový konár zPchenglaj avznešený cisársky syn Kuramoči

Vznešený cisársky syn Kuramoči mal veru dobrý rozum: na Dvore ponížene požiadal odovolenie odísť sa zotaviť do kúpeľov vkrajine Cukuši[8] ado domu panny Kaguje poslal správu, že ide po perlový konár. Potom ráčil odísť zCisárskeho mesta[9], vyprevádzaný všetkým služobníctvom až do prístavu Naniwa[10]. Chcel všetko držať vtajnosti anevzal si veľa ľudí. Vybraní boli len najbližší sluhovia. Ľudia, čo ich vyprevádzali, sa po ich odchode vrátili domov. Takto pred ľuďmi nafingoval odchod, ale po asi troch dňoch sa na člnoch vrátili naspäť.

Zavolal si vtedajších najchýrnejších šesť kováčov – zlatotepcov, sktorými bol už popredu dohodnutý. Postavil taký dom, do ktorého sa len ťažko dostal niekto cudzí. Vyhňu obohnal tromi múrmi atam zaviedol kováčov. On sám sa tam tiež ukrýval. Až zo šestnástich strán vystavil hore otvory [?][11] atam zhotovovali perlový konár. Urobili presne taký, ako hovorila panna Kaguja. Opäť vymysleli prefíkanú fintu, ktorou sním tajne prišli do Naniwy.


Vtom ktosi zabúchal na bránu aoznámili, že je tu vznešený cisársky syn Kuramoči.

„Ráčili ste knám prísť rovno zcesty!“ hovorí starec aponížene ho víta. Cisársky princ rečie:


Na perlovom konári bol pripevnený list:
























Kožuch zohnivej myši aminister sprava Abe























Klenot zdračieho hrdla avyšší radca Ótomo

























Lastovičia „ľahkodetná mušľa“ kojasu-no kai astredný radca Isonokami


























Cisárske námluvy





























V odpoveď:




Nanebevystúpenie panny Kaguje

